Φιλολογική Εταιρεία Βουκουρεστίου

Η Φιλολογική Εταιρεία Βουκουρεστίου ή Ελληνοδακική Φιλολογική Εταιρεία ή Γραικοδακική ή απλώς Φιλολογική Εταιρεία ήταν φιλολογική οργάνωση που δημιουργήθηκε το 1811 στο Βουκουρέστι, ένα σημαντικό κέντρο των Νεοελληνικών Γραμμάτων.

Την Φιλολογική Εταιρεία ίδρυσε ο μητροπολίτης Ιγνάτιος ΟυγγροβλαχίαςΗ πρόσληψη «εθνικών αξιών» στην περίπτωση του Ιγνατίου Ουγγροβλαχίας, Θωμάς Κυριάκης,  Ευρωπαϊκή Εταιρεία Νεοελληνικών Σπουδών Γ΄ συνέδριο της Ευρωπαϊκής Εταιρείας Νεοελληνικών Σπουδών, 2006 στις 7 Ιουλίου 1810 Ερμής ο Λόγιος, Ιανουάριος  1811, σελ. 6.Πρωταρχικός σκοπός της Εταιρείας  Ερμής ο Λόγιος, Ιανουάριος 1811, σελ.6. ήταν να συνεισφέρει στην ευόδωση των στόχων του ελληνικού «Λυκείου» το οποίο είχε ιδρύσει ο  Σερμπάν Καντακουζηνός το 1679 και είχε αναλάβει υπό την προστασία του ο μητροπολίτης Ιγνάτιος. Η πρώτη συνέλευσή της έγινε στις 22 ΙουλίουΠρώτο τεύχος του Ερμή του Λόγιου, 2η σελίδα.  Την Εταιρεία συνέθεσαν ιερωμένοι, ευγενείς, γιατροί, δάσκαλοι, αλλά και πραματευτές. Μέλη της ήταν ο Νικόλαος Πίκκολος, ο Δημήτριος και ο  Μιχαήλ Γ. Σχινάς, ο Κωνσταντίνος  Καρακάσης,  ο Σιλβέστρος  Φιλίτης, ο Αθανάσιος Ιωάννου Βογορίδης και πολλοί άλλοι. Στα αντεπιστέλλοντα μέλη αναφέρονται ο Αδαμάντιος Κοραής στο Παρίσι, ο Άνθιμος Γαζής, στη Βιέννη, ο Σπυρίδων Βλαντής στη Βενετία και άλλοιΣάθας Κων. Ν.: Βιογραφίαι των εν τοις γράμμασι διαλαμψάντων Ελλήνων, από της καταλύσεως της Βυζαντινής Αυτοκρατορίας μέχρι της Ελληνικής Εθνεγερσίας (1453-1821). Τυπογρ. Ανδρέου Κορομηλά, εν Αθήναις, 1868, σελ.693., γεγονός που αποτελεί σαφή εκδήλωση του εύρους του κοινωνικού ενδιαφέροντος που γεννά η εκπαιδευτική αναγέννηση της περιόδου.Εμμανουήλ Πρωτοψάλτης, Ιγνάτιος Ουγγροβλαχίας, εκδ. Σύλλογος προς Διάδοσιν Ωφελίμων Βιβλίων, Αθήναι 1961, σελ.56

Με τη βοήθεια μελών της Εταιρείας εκδόθηκε το περιοδικό Ερμής ο Λόγιος, την επιμέλεια του οποίου με υπόδειξη του Κοραή η Εταιρεία ανέθεσε στον  Άνθιμο Γαζή. Ο Άνθιμος Γαζής διατήρησε την επιμέλεια του περιοδικού μέχρι το 1814, ενώ το περιοδικό συνέχισε να κυκλοφορεί μέχρι το 1821.

Οι πρώτοι πρόεδροι της Φιλολογικής εταιρείας ήταν ο κυβερνήτης Γρηγόριος Μπραγκοβάνος (Γκριγκόρε Μπρανκοβεάνου), μαθητής του Νεόφυτου Δούκα και ο μέγας Λογοθέτης Γεώργιος Σλατινιάνος (Σλατινιάν), ελληνομαθής βλάχικης εθνότηταςΣχολές του ευρύτερου Ελληνισμού επί Τουρκοκρατίας: «Η Αυθεντική Ακαδημία Βουκουρεστίου», Δημήτριος Παπαϊωάννου , 4-6 Οκτωβρίου 2002, 2ο Διεθνές Συνέδριο:  Η παιδεία στην αυγή του 21ου αιώνα. Ιστορικοσυγκριτικές προσεγγίσειςΟ Ελληνισμός της Ρουμανίας Φάνης Μαλκίδης, Μέρος ομιλίας στο Πανεπιστημίο του Βουκουρεστίου. Ρουμανία 9 Μαρτίου 2003. Ο κανονισμός της Εταιρείας δεν μας σώθηκε.
Κύριο έργο των μελών ήταν συγγραφή επιστημονικών και εκπαιδευτικών βιβλίων, η μετάφραση στη νεοελληνική και την βλάχικη γλώσσα έργων της αρχαίας ελληνικής και ξένης φιλολογίας και η έκδοσή τους.Εμμανουήλ Πρωτοψάλτης, Ιγνάτιος Ουγγροβλαχίας, εκδ. Σύλλογος προς Διάδοσιν Ωφελίμων Βιβλίων, Αθήναι 1961, σελ.58
Ο Ιγνάτιος έθεσε την Εταιρεία, τόσο για πολιτικούς όσο και για οικονομικούς λόγους,  υπό την προστασία του τσάρου Αλέξανδρου και της μητέρας του, προς τιμήν των οποίων γράφτηκαν επιγράμματα στη μεγάλη αίθουσα του  Λυκείου του Βουκουρεστίου, συνταγμένα από τον Αθανάσιο ΒογορίδηΕμμανουήλ Πρωτοψάλτης, Ιγνάτιος Ουγγροβλαχίας, εκδ. Σύλλογος προς Διάδοσιν Ωφελίμων Βιβλίων, Αθήναι 1961, σελ. 57

Αναφορές

Κατηγορία:Φιλολογία
Κατηγορία:Βουκουρέστι
Κατηγορία:Νεοελληνικός διαφωτισμός